Trajkovski løb sig på landsholdet på 100 meter ved EM-hold (div. 2) 2011 efter at han vandt udtagelsesstævnet på personlige rekord tiden 10,62. Han forbedrede ved samme tilfælde sin egen danske juniorrekord i længdespring til 7,69, men landsholdspladsen gik til Morten Jensen. Det danske [[4 x 100 meter]] stafethold sejrede i EM-hold med en ny dansk rekord på 39,73. Kvartetten bestod udover Andreas Trajkovski af [[Jesper Simonsen]], [[Mike Kalisz]] og Morten Jensen.
Han nåede en 7. plads med 7.50 meter ved Junior-EM i [[Tallinn]] 2011, ved JEM skadede han sin fod og besluttede sig for ikke at springe mere længdespring 2011 for ikke at risikere noget og men koncentrerede sig om sprint. 
Han vandt sin første senior-titel da han som 18-årig vandt 100 meter ved DM på [[Østerbro Stadion]]. Dermed gentog han, hvad [[Jens Smedegaard]] og [[Lars Pedersen (atlet)|Lars Pedersen]] også gjorde, da de ligeledes som 18-årige i henholdsvis [[1975]] og [[1984]] vandt deres første titler på distancen. Senere på året ved de danske juniormesterskaber vandt han både 100 og 200 meter på de personlige rekordtider 10,60 og 21,51. 100 meter tiden var en tangering af Lars Pedersens danske 18-års rekord fra [[1984]]. Ved [[Danmarksturneringen i atletik 2011|DT-finalen]], hvor KIF vandt bronze, vandt han 100 og 200 meteren sikkert og løb desuden på KIF’s to stafethold. På den lange stafet fik han noteret en split-tid på 48,9 for de 400 meter, ved den efterfølgende banket modtog han den nystiftede pris som finalens bedste fighter.
Levende_personer Personbillede_savnes